open-index/open-wikipedia-markdown huggingface dataset:
Carlo Collodi

**Karlas Kolodis** (, tikroji pavardė ; g. 1826 m. lapkričio 24 d. – m. 1890 m. spalio 26 d.) – italų rašytojas ir žurnalistas, pagarsėjęs pasaka vaikams „Pinokio nuotykiai. Medinuko istorija“. Ši knyga išversta į daugiau nei 300 kalbų visame pasaulyje ir yra labiausiai verčiama ne religinė knyga pasaulyje.

Rašytojas 1856 m. savo pseudonimu padarė žodį *Collodi* – pavadinimą kaimo, kuriame gimė jo motina *Angela Orzali.*

## Biografija

Karlas Lorencinis gimė 1826 m. lapkričio 24 d. Florencijoje. Karų už Italijos nepriklausomybę metu (1848 ir 1860 m.) tarnavo Toskanos kariuomenėje. Jo aktyvus domėjimasis politiniais klausimais matyti tiek anksčiausiuose jo literatūriniuose kūriniuose, tiek satyrinio laikraščio „Il Lampione“ įkūrime. Šį laikraštį 1849 m. Toskanos didžiojo hercogo įsakymu buvo cenzūruojamas. 1860 m. gegužį jis vėl imtas leisti.

K. Kolodis pagarsėjo 1856 m. išleistu ironišku romanu esė „Romanas garvežyje“ (), nuo tada Karlas ėmė aktyviai publikuotis laikraščiuose.
Kolodis ėmė intensyviai dalyvauti politiniuose laikraščiuose, pvz., „Il Fanfulla“. Tuo pačiu metu jis dirbo Teatro cenzūros komisijoje. Tuo pačiu metu jis kūrė įvairius satyrinius eskizus ir apsakymus, kartais sukomponuotus iš ankstesnių straipsnių. Tokių kūrinių pavyzdžiai buvo „Macchiette“ (1880), „Occhi e nasi“ (1881), „Storie allegre“ (1887).

Žinomiausias K. Kolodžio kūrinys – apysaka „Pinokio nuotykiai. Medinuko istorija“ (), kuris pradžioje (1881 m.) buvo skelbiamas „Vaikų laikraštyje“ () atskiromis dalimis, o 1883 m. išleistas kaip atskira knyga.

Knyga apie Pinokį išversta maždaug į 300 kalbų. Pirmas rusiškas vertimas išėjo 1906 m. O 1936 m. Aleksejus Tolstojus istoriją apie Pinokį perdirbo, taip atsirado pasaka „Buratinas arba auksinis raktelis“. 


Caricature of Carlo Lorenzini (Collodi), the author of Pinocchio (c.1875), by Angiolo Tricca.jpg|Karlo Lorencinio (Kolodžio) karikatūra (1875)
Pinocchio by Collodi, first edition Paggi 1883.jpg|„Pinokio nuotykiai. Medinuko istorija“ pirmas leidimas (1883)
Giornale per i bambini, Pinocchio, Collodi, 1882.jpg|Laikraščio „Giornale per i bambini“ ('Laikraštis vaikams') su dalimi K/ Kolodžio kūrinio apie Pinokį (1882 m. gruodžio 21 d.)


K. Kolodis palaidotas Florencijoje, bazilikos *Basilica di San Miniato al Monte* kapinėse. 

## Šaltiniai
Borodinas

**Borodinas** () – kaimas Rusijoje, Maskvos srityje, Možaisko rajone, 12 km į vakarus nuo Možaisko, prie Koločios ir Voinkos upių. Kaimo tarybos centras. Geležinkelio stotis prie Maskvos–Minsko linijos. Yra Smolensko Dievo Motinos ikonos cerkvė (1701 m.), tolėliau – Borodino laukas su kariniu-istoriniu muziejumi ir draustiniu. Įrengtas karo memorialas, karių kapai.

## Istorija

Gyvenvietė šaltiniuose minima nuo 1601 m. Borodino gyvenvietė žymi dėl čia vykusių dviejų labai svarbių mūšių – Borodino mūšio (1812 m.) tarp Rusijos ir Napoleono armijų bei 1941–1942 m. mūšio dėl Maskvos tarp Raudonosios armijos ir Vermachto.


Borodino clinic (2012-06-10).JPG|Ligoninė (buvusio dvaro vietoje)
Borodino principal monument.jpg|Memorialas
Borodino's museum principal.jpg|Muziejus
View of the Spaso-Borodinsky Monastery from the Semenovskoe (1911, S. M. Prokudin-Gorsky).jpg|Borodinas. Vienuolynas, 1911 m.


## Šaltiniai
Bražuolės akmuo

**Bražuolės akmuo** – stambus riedulys, valstybės saugomas geologinis gamtos paveldo objektas Joteliūnų kaime (Vievio sen.), Elektrėnų savivaldybėje, Bražuolės upės kairiajame krante. Priklauso Kaišiadorių miškų urėdijos Vievio girininkijos (66 kv., 10 skl.) teritorijai. Upelio slėnis nuo seno garsėja retų augalų, įrašytų į Lietuvos Raudonąją knygą, sankaupomis, todėl čia įsteigtas Bražuolės botaninis draustinis.

Akmuo saugomu paskelbtas remiantis LR Aplinkos ministerijos 2010 m. liepos 30 d. potvarkiu Nr. D1-675.

Akmuo slūgso prie stataus, mišku apaugusio šlaito, šalia plačios proskynos. Šioje vietoje nutiesta aukštos įtampos elektros linija kerta upę. Apie 100 m nuo akmens, pasroviui, ant šlaito pastatyta santvarinė elektros atrama. Riedulys dalinai apsemtas upės vandens, netaisyklingo kūgio formos, dalinai apsamanojęs, viršus apskaldytas. Jo matomos dalies ilgis 3,4 m, plotis 3,2 m, aukštis 2 m, apimtis ties apačia 11,2 m. Riedulį sudaro rausvas granitas su koncentruotomis lauko špatų kristalų sankaupomis, biotitu, pavieniais granatais.

Ties Joteliūnų kaimu, pasroviui už 800 m dešiniajame Bražuolės slėnio šlaite, atsidengia klintinio tufo atodanga.

## Duomenys

Parametrai pateikti virš vandens esančios dalies.
* Aukštis: 2,00 m
* Ilgis: 3,40 m
* Plotis: 3,20 m
* Perimetras: 11,20 m

## Nuorodos

* Saugomų teritorijų valstybės kadastras  
* Geologinės retenybės prie Bražuolės
True Blue

**„True Blue“** – 3-iasis amerikiečių dainininkės Madonna studijinis albumas, išleistas 1986 m. birželio 30 d.

## Dainų sąrašas

### Originalus leidimas

### Papildomos 2001 m. perleidimo dainos

* Žodžiai: Madonna (1;2;3;4;5;6;7;8;9;10;11), Stephen Bray (5;6;8;10), Patrick Leonard (3;4;5;7;9;11), Brian Elliot (1), Gardner Cole (2), Peter Rafelson (2), Bruce Gaitsch (7;11)
* Muzika: Madonna (1;2;3;4;5;6;7;8;9;10;11), Stephen Bray (1;5;6;8;10), Patrick Leonard (2;3;4;5;7;9;11), Shep Pettibone (10), Chris Lord-Alge (11)

## Personalas

Madonna, Jeffrey Kent Ayeroff, Dave Boroff, Stephen Bray, Keithen Carter, Gardner Cole, Paulinho da Costa, Brian Elliot, Bruce Gaitsch, Siedah Garrett, Dann Huff, Michael Hutchinson, Jackie Jackson, Paul Jackson, Jr., Edie Lehmann, Patrick Leonard, Richard Marx, Jeri McManus, Billy Meyers, Jonathan Moffett, Dan Nebenzal, John Putnam, Peter Rafelson, Herb Ritts, Michael Verdick, David Williams, Fred Zarr.

## Singlai

## Topai

## Pardavimų sertifikatai

## Šaltiniai

## Nuorodos
* „True Blue“ Last.fm svetainėje
* „True Blue“ Discogs svetainėje
* „True Blue“ Rate Your Music svetainėje
2015 m. AFC Azijos taurė

**2015 m. AFC Azijos taurė** – šešioliktasis AFC Azijos taurės turnyras, vykęs 2015 m. sausio 9-31 dienomis Australijoje. Turnyre dalyvavo 16 komandų. Nugalėtojas įgijo teisę dalyvauti 2017 m. FIFA konfederacijų taurės turnyre Rusijoje.

Čempionais pirmą kartą tapo šeimininkai australai, finale po pratęsimo nugalėję Pietų Korėjos futbolininkus.

## Stadionai

Čempionato varžybos vyko 5 Australijos stadionuose.

## Atranka

Be atrankos į čempionatą pateko šeimininkai, 2011 m. čempionato prizininkai, 2012 ir 2014 m. AFC Iššūkio taurių laimėtojai, kitos 11 komandų pateko per atranką.

Į čempionatą pateko šios komandos:

*  (šeimininkai)
* 
* 
*  (2014 AFC Iššūkio taurės laimėtojai)
* 
* 
*  (praeito čempionato nugalėtojai)
* 

*  (2012 AFC Iššūkio taurės laimėtojai)
*  (praeito čempionato medalininkai)
* 
* 
* 
* 
* 
* 

## Grupių turnyras

### A grupė

### B grupė

### C grupė

### D grupė

## Atkrentamosios varžybos

#### Ketvirtfinaliai
 

#### Pusfinaliai

#### Mažasis finalas

#### Finalas

## Įvarčių autoriai
;5 įvarčiai
*  Ali Mabkhout

;4 įvarčiai
*  Hamza Al-Dardour
*  Ahmed Khalil

;3 įvarčiai

*  Tim Cahill
*  Sun Ke
*  Keisuke Honda
*  Mohammad Al-Sahlawi
*  Son Heung-min

;2 įvarčiai

*  Massimo Luongo
*  James Troisi
*  Sardar Azmoun
*  Reza Ghoochannejhad
*  Younis Mahmoud
*  Ahmed Yasin
*  Lee Jung-hyup
*  Sardor Rashidov

;1 įvartis

*  Jason Davidson
*  Mile Jedinak
*  Tomi Juric
*  Robbie Kruse
*  Matt McKay
*  Mark Milligan
*  Trent Sainsbury
*  Sayed Jaafar Ahmed
*  Jaycee John Okwunwanne
*  Sayed Saeed
*  Wu Xi
*  Yu Hai
*  Ehsan Hajsafi
*  Morteza Pouraliganji
*  Masoud Shojaei
*  Dhurgham Ismail
*  Amjad Kalaf
*  Yaser Kasim
*  Waleed Salem
*  Yasuhito Endō
*  Shinji Kagawa
*  Shinji Okazaki
*  Gaku Shibasaki
*  Maya Yoshida
*  Yousef Al-Rawashdeh
*  Hussain Fadhel
*  Ryang Yong-gi
*  Abdulaziz Al-Muqbali
*  Jaka Ihbeisheh
*  Hassan Al Haidos
*  Khalfan Ibrahim
*  Nawaf Al Abed
*  Naif Hazazi
*  Cho Young-cheol
*  Kim Young-gwon
*  Nam Tae-hee
*  Odil Ahmedov
*  Igor Sergeev
*  Vokhid Shodiev

;Į savo vartus
*  Mohamed Husain (JAE naudai)
*  Gao Lin (Šiaurės Korėjos naudai)

## Nuorodos
* Čempionato svetainė
2015 m. Afrikos Tautų taurė

**2015 m. Afrikos Tautų taurė** – 30-asis Afrikos Tautų taurės turnyras, vykęs Pusiaujo Gvinėjoje 2015 m. sausio 17-vasario 8 dienomis, 4 miestuose.

Šį turnyrą surengti turėjo Marokas, bet dėl Vakarų Afrikoje kilusios ebolos epidemijos 2014 m. spalį paprašė čempionatą atidėti. CAF tą padaryti atsisakė, todėl Marokas nusprendė čempionato iš viso neberengti. Vėliau pasiūlymus rengti čempionatą teikta Ganai, PAR, Sudanui, Egiptui, Angolai, tačiau šios šalys atsisakė. Galiausiai, turnyras perkeltas į Pusiaujo Gvinėją, kurioje jis jau vyko 2012 m.

Čempionais tapo Dramblio Kaulo Kranto futbolininkai, finale po baudinių serijos nugalėję Ganą.

## Stadionai
Čempionatas vyko 4-se Pusiaujo Gvinėjos miestuose.

## Atranka

Atrankoje į Afrikos Tautų taurę dalyvavo 51 rinktinė, tame tarpe debiutavo Pietų Sudanas. Čempionatą perkėlus iš Maroko į Pusiaujo Gvinėją, Maroko rinktinė pašalinta, ją pakeitė Pusiaujo Gvinėjos komanda.

Patekusios komandos:

*  *(kaip šeimininkai)*
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Grupės etapas

### A grupė

### B grupė

### C grupė

### D grupė

## Atkrentamosios varžybos

### Ketvirtfinaliai

### Pusfinaliai

### Dėl 3 vietos

### Finalas

## Įvarčių autoriai
;3 įvarčiai

*  Thievy Bifouma
*  Dieumerci Mbokani
*  Javier Balboa
*  André Ayew
*  Ahmed Akaïchi

;2 įvarčiai

*  Jeremy Bokila
*  Christian Atsu
*  Wilfried Bony
*  Gervinho
*  Max Gradel

;1 įvartis

*  Nabil Bentaleb
*  Faouzi Ghoulam
*  Riyad Mahrez
*  Islam Slimani
*  El Arbi Hillel Soudani
*  Aristide Bancé
*  Benjamin Moukandjo
*  Ambroise Oyongo
*  Héldon
*  Férébory Doré
*  Fabrice Ondama
*  Prince Oniangue
*  Yannick Bolasie
*  Joël Kimwaki
*  Emilio Nsue
*  Ibán Edú
*  Pierre-Emerick Aubameyang
*  Malick Evouna
*  Kwesi Appiah
*  Jordan Ayew
*  John Boye
*  Asamoah Gyan
*  Wakaso Mubarak
*  Kévin Constant
*  Ibrahima Traoré
*  Mohamed Yattara
*  Seydou Doumbia
*  Wilfried Kanon
*  Yaya Touré
*  Bakary Sako
*  Modibo Maïga
*  Sambou Yatabaré
*  Mame Biram Diouf
*  Kara Mbodj
*  Moussa Sow
*  Oupa Manyisa
*  Mandla Masango
*  Thuso Phala
*  Yassine Chikhaoui
*  Mohamed Ali Moncer
*  Emmanuel Mayuka
*  Given Singuluma

;Į savo vartus
*  Thulani Hlatshwayo (Alžyro naudai)

## Išnašos
Briuselio sutartis

**Briuselio sutartis** – 1948 m. kovo 17 d. pasirašyta sutartis tarp 5 Europos valstybių – Belgijos, Nyderlandų, Liuksemburgo, Jungtinės Karalystės ir Prancūzijos dėl ekonominio, socialinio ir kultūrinio bendradarbiavimo bei kolektyvinės savigynos.

## Sutarties esmė

Šalys buvo susirūpinusios ne tik išorinės karinės agresijos galimybe (vienas iš sutarties tikslų buvo „imtis visų reikalingų veiksmų, jei Vokietija atnaujintų agresyvią politiką“), bet ir ekonominio bei socialinio žlugimo valstybių viduje perspektyvomis. Nepaisant to, sutarties pagrindas buvo karinio bendradarbiavimo reglamentavimas. Pagal 4-ąjį straipsnį, jei būtų užpulta viena iš sutarties šalių, kitos turėtų suteikti jai visą įmanomą karinę ir kitokią pagalbą bei paramą. Sutartis turi galioti 50 metų.

Sutartis įkūrė vadinamąją Vakarų Sąjungą ir tai tapo pirmuoju žingsniu Šiaurės Atlanto sutarties organizacijos (NATO) įkūrimo link. Briuselio sutartimi buvo sukurtos politinės struktūros ir įsteigtas karinis komitetas, suvaidinę svarbų vaidmenį derybose dėl NATO įkūrimo.

Kai 1954 m. prie Briuselio sutarties buvo pakviestos prisijungti Vokietija ir Italija, teko keisti nuostatą, jog vienas sutarties tikslų yra, kad valstybės imtųsi visų reikalingų priemonių, Vokietijai atnaujinus agresyvią politiką. Dabar buvo suformuluotas naujas tikslas – siekti Europos vienybės ir skatinti progresyvią jos integraciją.

1954 m. spalį prisijungus Vokietijai ir Italijai, Vakarų Sąjunga buvo pervadinta ir tapo Vakarų Europos Sąjunga.

## Reikšmė

Briuselio sutartis buvo pirmas daugiašalis Vakarų Europos šalių regioninis susitarimas, paskatinę JAV įsitraukti į Europos saugumo reikalus, nes taip JAV Kongresui buvo pademonstruotas europiečių noras ir sugebėjimas organizuoti kolektyvinę savigyną.



## Šaltiniai
Borongas

**Borongas** (, ) – kalnagūbris Rusijoje, Jakutijoje, Čerskio kalnagūbrio sistemoje. Ilgis – 240 km. Aukštis iki 2304 m. Prasideda Adyčios ir Čarky upės. Yra 17 ampalų, kurių bendras plotas 1,8 km².

## Šaltiniai
Borščivas

**Borščivas** () – miestas Ukrainoje, Ternopilio srities pietuose, prie Ničlavos upės; rajono centras. Geležinkelio stotis. Maisto (cukraus, tabako, spiritinių gėrimų), statybinių medžiagų (plytų) gamybos pramonė. Yra krašto muziejus, karo memorialas, 2 cerkvės, soboras.

## Istorija

Borščivas šaltiniuose minimas nuo 1456 m. Miesto statusas suteiktas 1939 m.

## Miestai partneriai

*  Šilalė, Lietuva.

## Šaltiniai
Mustenių akmuo

**Mustenių akmuo** – vienas stambiausių riedulių Elektrėnų savivaldybėje, saugomas geologinis gamtos paveldo objektas Mustenių kaime (Pastrėvio sen.), Elektrėnų marių pietrytiniame gale. Akmuo slūgso ant kalnelio įsikūrusiose veikiančiose kaimo kapinėse, šiaurės vakariniame tvoros kampe. Apylinkių kraštovaizdis banguotas, atviras, akmuo pastebimas iš tolo, vykstant keliu . Pastatyta informacinė rodyklė. Kaime taip pat saugomas Mustenių pilkapynas.

Akmuo yra saugomas remiantis Elektrėnų savivaldybės tarybos 2013 m. vasario 13 d. sprendimu Nr. TS-26, siekiant išsaugoti įspūdingų matmenų riedulį.

## Duomenys

Akmuo – pilkas granitas, savo forma panašus į netaisyklingą rutulį, nelygiu paviršiumi.
* Aukštis: 2,80 m
* Ilgis: 3,80 m
* Plotis: 3,30 m
* Perimetras: 10,70 m

## Galerija


Mustenių akmuo, tvora.JPG|Platus kraštovaizdis į Elektrėnų pusę
3. Musteniai, akmuo.JPG|Nuo šlaito pusės
2. Musteniai, akmuo.JPG|Nuo kapinių pusės


## Nuorodos

* Saugomų teritorijų valstybės kadastras  
* Atsigręžkime į savo kraštą. Gamtos paveldas Elektrėnų savivaldybėje
Žudynės Charlie Hebdo redakcijoje

**Žudynės „Charlie Hebdo“ redakcijoje** įvyko 2015 m. sausio 7 d. Jų metu trys kaukėti užpuolikai įsiveržė į satyrinio savaitraščio „Charlie Hebdo“ redakciją ir automatais sušaudė 12 žmonių, tarp jų 2 redakciją saugojusius policininkus. Dar 11 žmonių buvo sužeista.

Trys įtariamieji iššovė apie 50 šūvių ir pabėgo iš įvykio vietos automobiliu.

Iš karto po įvykio socialiniais tinklais išplito redakcijos darbuotojus paremiančios žinutės su užrašu „Je suis Charlie“ (*Aš esu Charlie*), taip pat Paryžiuje, kituose didesniuose Prancūzijos miestuose bei Europos valstybėse žmonės išėjo į gatves palaikyti žurnalistus.

Sausio 8 d. pietų Paryžiuje vienas nusikaltėlis (vėliau įvardintas kaip Amedy Coulibaly) nušovė policininkę ir sužeidė gatvės šlavėją.

Sausio 9 d. policija surado įtariamuosius ir pradėjo jų gaudynes iki Dammartin-en-Goële miestelio. Ten žudikai su vienu įkaitu užsidarė spaustuvėje. Tuo pačiu metu viename Paryžiaus priemiesčių Amedy Coulibaly įsiveržė į košerinio maisto parduotuvėlę ir ten paėmė kelis įkaitus.

Po kelių valandų Prancūzijos policija vienu metu šturmavo abi įkaitų paėmimo vietas. Policija nukovė visus tris žudikus abejose vietose ir išlaisvino įkaitus. Amedy Coulibaly, įkaitais paėmęs parduotuvės lankytojus, nužudė keturis iš jų dar iki policijos reido.

Iš viso per šias dienas žuvo 20 žmonių, sužeistas 21. Visi trys įtariamieji buvo nušauti.

Likusi žurnalo „Charlie Hebdo“ redakcija paskelbė, kad stengsis išleisti trijų milijonų tiražo kitos savaitės numerį, lyginant su įprastu 60 000 tiražu. Ant šio numerio viršelio vėl bus pavaizduotas pranašas Mahometas, laikantis rankose plakatą su užrašu „Je suis Charlie“, o virš jo galvos bus užrašas „Tout est Pardonné“ (*„viskas yra atleista“*). Vėliau tiražas padidintas iki 5 milijonų, kilus dideliam ažiotažui ir daugelyje pardavimų vietų pritrūkus žurnalo kopijų.

Šis įvykis daugiausiai gyvybių nusinešęs teroro aktas Prancūzijoje nuo 1961 m., kai buvo nužudyti 26 žmonės.

## Šaltiniai
Bojarka

**Bojarka** () – miestas Ukrainoje, Kijevo srityje, Kijevo–Sviatošyno rajone, 20 km į pietvakarius nuo Kijevo. Geležinkelio stotis. Mašinų gamybos pramonė. Klimatinis kurortas. Yra rašytojo Nikolajaus Ostrovskio namas–muziejus, krašto muziejus, pensionatas, keletas cerkvių. Išlikęs garvežys К-15776, kuriuo seniau tiekta mediena.

## Istorija

Bojarka šaltiniuose minima nuo XVI a. Kai XIX a. pab. vietovę pasiekė geležinkelis, ji suklestėjo kaip žymių kijeviečių (tarp jų Šolomas Aleichemas, Nikolajus Lisenka) poilsiavietė, kurortas. Miesto statusas suteiktas 1956 m.


Михайлівська церква (дер., обл. цеглою) 02.jpg|Šv. Mykolo cerkvė
Боярка.ЛОС.Церковь.jpg|Medinė cerkvė
Боярка. Белогородская.jpg|Daugiabučiai
Пам'ятник паровоз К-15776 «Кукушка» 931316.jpg|Garvežys geležinkelio stotyje


## Šaltiniai
Tikėtinumo funkcija

**Tikėtinumo funkcija** statistikoje – statistinio modelio parametro ar parametrų funkcija. Parametro ar parametrų θ verčių tikėtinumas L, yra lygus tikimybei stebimo rezultato x esant tam tikrai modelio parametro θ vertei: \mathcal{L}(\theta |x) = P(x | \theta).
 
Tikimybės ir tikėtinumo sąvokos savo prasme labai artimos. Kartais jos netgi vartojamos, kaip sinonimai. Panagrinėkime du teiginius:
* Jei tikra moneta metama 10 kartų, kokia tikimybė, jog iš eilės 10 kartų iškris herbas?
* Kiek tikėtina, kad moneta tikra, jei metant 10 kartų iš eilės iškrenta herbas.

Pirmuoju atveju tikimybė nusako stebimų ar išmatuotų verčių funkciją esant fiksuotam parametrui (šiuo atveju parametras – moneta tikra).
Antruoju atveju tikėtinumas irgi nusako tikimybę, bet tik tikimybę, kad moneta tikra esant stebėjimo/matavimo rezultatui – 10 kartų iš eilės iškrenta herbas.

Kitais žodžiais, tikimybė leidžia prognozuoti matavimo rezultatus, kai žinomi modelio parametrai, o tikėtinumas leidžia įvertinti modelio (nežinomus) parametrus, esant žinomiems matavimo rezultatams.

Terminas „tikėtinumas“ () anglų kalboje vartojamas bent jau nuo vėlyvosios vidurinės anglų kalbos. Formaliai jį naudoti nurodant konkrečią matematinės statistikos funkciją pasiūlė britų matematikas Ronaldas Fišeris.

## Pavyzdys
Tarkime, kad turime n kažkokio dydžio x_1,\ldots,x_n matavimų, kurie pasiskirstę pagal normalųjį dėsnį su vidurkiu \mu ir dispersija \sigma^2:

:f\left(x ; \mu,\sigma^2\right) = \frac{1}{\sqrt{2\pi\sigma^2}} \exp{\left(-\frac {(x-\mu)^2}{2\sigma^2} \right)}.

Tikėtinumo funkcija šiuo atveju bus tokio pavidalo:

:\mathcal{L}(\mu,\sigma^2|{x_{i}}) = \prod_{i=1}^{n} f\left( x_{i}; \mu, \sigma^2\right) = \left( \frac{1}{2\pi \sigma^2} \right)^{n/2} \exp\left( -\frac{ \sum_{i=1}^{n}(x_i-\mu)^2}{\sigma^2}\right)

Tai yra neneigiama funkcija. Kadangi visada patogiau skaičiuoti sumas, o ne sandaugas, dažnai naudojama logaritminė tikėtinumo funkcija:

:\log \mathcal{L}(\mu,\sigma^2|{x_{i}}) = -\tfrac{n}{2} \log(2\pi \sigma^2) - \frac{ \sum_{i=1}^{n}(x_i-\mu)^2}{2 \sigma^2}.

Logaritmas yra monotoniškai didėjanti funkcija, todėl \mathcal{L} ir \log \mathcal{L} maksimumai sutampa. Norėdami įvertinti modelio parametrus \mu ir \sigma^2 toliau galime naudoti didžiausio tikėtinumo metodą. Šis metodas taip pat yra mažiausių kvadratų metodo pagrindas.

## Šaltiniai
Kaija Saariaho

**Kaija Anneli Saariaho** (mergautinė pavardė *Laakkonen*, 1952 m. spalio 14 d. Helsinkyje, Suomijoje – 2023 m. birželio 2 d. Paryžiuje, Prancūzijoje) – suomių kompozitorė.

## Gyvenimas ir kūryba
Kaija Saariaho studijavo kompoziciją, smuiką ir fortepijoną Helsinkyje, Sibelijaus akademijoje, kompoziciją Freiburge (pas Brian Ferneyhough ir Klaus Huber), stažavo IRCAM institute Paryžiuje, kur ir gyveno nuo 1982 metų.

Spektrinės muzikos kompozitorių Gerard Grisey ir Tristan Murail kūryba nurodoma kaip viena iš svarbiausių Kaijos Saariaho kūrybinių įtakų. 9-ajame ir 10-ajame XX a. dešimtmečiuose jos muzikoje dominavo susitelkimas į tembro aspektus, naudojant ir gyvąją elektroniką. Saariaho kūrybą veikė postserializmo estetika, nors pati kompozitorė nebuvo linkusi laikytis griežtų apribojimų.

Kaija Saariaho buvo gavusi užsakymų iš Linkolno centro Kronos kvartetui ir iš IRCAM Ensemble Intercontemporain. Be kamerinės muzikos, kompozitorė sukūrė tris sulaukusias pripažinimo operas. Jų libretistas – Amin Maalouf. Opera „L’amour de loin“ (2000) sukurta Zalcburgo festivalio, o opera „Oltra mar“ – Niujorko filharmonijos orkestro užsakymu.

1989 m. Kaija Saariaho pelnė „Prix Ars Electronica“ apdovanojimą, 2000 m. – Šiaurės Tarybos muzikos apdovanojimą. 2008 m. leidybinė kompanija „Musical America“ paskelbė ją metų muzike (*Musician of the Year*). 2010 m. kompozitorės kūrybai buvo dedikuota dalis Rheingau muzikos festivalio programos. 2013 m. Kaija Saariaho gavo prestižinį švedų muzikos apdovanojimą „Polar Music Price“. 2011 m. kompozitorės operos „L’amour de loin“ įrašas pelnė „Grammy“ apdovanojimą.

## Svarbiausi kūriniai
* *Verblendungen* (1984; orkestrui ir elektronikai)
* *Io* (1987; dideliam ansambliui ir elektronikai)
* *Nymphéa* (1987; styginių kvartetui ir elektronikai)
* *Du cristal…* (1989; orkestrui ir gyvajai elektronikai)
* *Graal théâtre* (1994; smuikui ir orkestrui)
* *L’amour de loin* (2000; opera)
* *Orion* (2002; orkestrui)
* *Adriana Mater* (2005; opera)
* *La Passion de Simone* (2006; oratorija/opera)
* *Notes on Light* (2007; koncertas violončelei)
* *Émilie* (2010; opera)
* *D’Om le Vrai Sens* (2010; koncertas klarnetui)
* *Maan varjot* (“Žemės šešėliai”) (2013; vargonams ir orkestrui)
* *Circle Map* (2013; orkestrui)

## Rekomenduojami įrašai
* *Graal Théâtre* – Gidon Kremer; BBC Symphony Orchestra; Esa-Pekka Salonen – Sony SK60817
* *L’Amour de loin* – Gerald Finley; Dawn Upshaw; Finnish National Opera; Esa-Pekka Salonen – Deutsche Grammophon DVD 00440 073 40264
* *Nymphéa* – Cikada String Quartet – ECM New Series 472 4222

## Šaltiniai

## Nuorodos
* Kompozitorės puslapis
Izabelė Jogailaitė

**Izabelė Jogailaitė** (; 1519 m. sausio 18 d. – 1559 m. rugsėjo 15 d.) – Lenkijos–Lietuvos princesė, vyriausioji Lenkijos karaliaus Zigmanto Senojo ir Bonos Sforzos duktė. 1539 metais, po santuokos su Jonu Zapojaju, tapo Vengrijos karaliene.

## Biografija

Izabelė gimė Krokuvoje, ji buvo vyriausioji karaliaus Žygimanto Senojo ir jo italės žmonės Bonos Sforzos šeimoje. Didžiąją dalį savo vaikystės praleido Vavelio pilyje ir medžioklės pilyje Niepolomicėje. 1527-29 ir 1533-36 m. gyveno Lietuvoje. Pastarojo vizito metu jos trys jaunesniosios seserys liko Krokuvoje. Izabelė gavo gerą išsilavinimą, galėjo kalbėti ir rašyti keturiomis kalbomis: lenkų, lotynų, vokiečių ir italų (motinos gimtąja kalba). Bona Sforza daugiau dėmesio skyrė vyresniajai dukteriai, anksti ją ištekino, o kitomis trijomis jos seserimis mažai rūpinosi ir jos ištekėjo vėlai. 

Nors Izabelės santuoka tetruko pusantrų metų ji susilaukė vyriškos lyties palikuonio Jono Zigmanto Zapojajio, gimusio dvi savaitės prieš tėvo mirtį 1540 m. liepą. Likęs Izabelės gyvenimas praėjo bekovojant dėl sūnaus paveldėjimo teisės. Tuo metu dėl Vengrijos varžėsi Austrijos erchercogas Ferdinandas I, kuris norėjo ją prijungti prie Habsburgų valdų (žr. Vengrijos karalystė), vengrų didikai, kurie norėjo Vengriją išlaikyti nepriklausoma (žr. Rytų Vengrijos karalystė), ir Osmanų imperijos sultonas Suleimanas Didysis, kuris norėjo Vengriją paversti vasaline valstybe. 1541 m. užėmęs Budą sultonas Suleimanas ją paskyrė Transilvanijos regente, valdžiusia mažamečio sūnaus vardu. Šis regionas tapo pusiau nepriklausoma pasienio valstybe, pasižymėjusia savo religine laisve. Tikroji valdžia buvo kardinolo Jurgio Martinuzzi rankose. 1549 m. Čekijos ir Vengrijos karaliaus (Austrijos erchercogo) Ferdinando legatai ir Izabelė sutiko grąžinti Transilvaniją į Vengrijos karalystę. 1551 m. Ferdinandas, susitaręs su kardinolu Jurgiu Martinuzzi, privertė Izabelę palikti Transilvaniją, kuri pagal Nirbatoro sutartį perėjo Ferdinandui. Ji grįžo į gimtąją Lenkiją ir gyveno su savo šeima. Sultonas Suleimanas pagrasino įsiveržti į Vengriją ir privertė didikus pakvieti Izabelę atgal į Transilvaniją. Ji grįžo 1556 m. spalį ir valdė kaip sūnaus regentė iki savo mirties 1559 m. rugsėjį Alba Julijoje, kur ir buvo palaidota. 

## Literatūra

## Nuorodos
Kimerija (Konano pasaulis)

**Kimerija** () – išgalvotas barbarų gyvenamas regionas R. E. Howardo sukurtame Konano pasaulyje. Tai Konano Barbaro tėvynė. 

## Pramanyta istorija
Kimerų kilmė siekia Turijos laikus. Kimerai yra kolonistų iš Atlantidos palikuonys. Gyvenę pagrindiniame Turijos žemyne kolonistai išgyveno didįjį kataklizmą, kuriame nuskendo Atlantida ir buvo sunaikintos daugelis Turijos civilizacijų. Dėl kataklizmo išlikę kolonistai nusmuko į akmens amžiaus kultūrinį lygį. Netrukus jie įsivėlė į daugelį kartų trukusius karus su piktų kolonijos išlikėliais. Šis nepaliaujamas konfliktas privertė atlantus dar labiau degraduoti, vos ne iki beždžionžmogių lygio. Nebeprisimindami savo istorijos, senosios kalbos ir turėtos civilizacijos jie vystėsi savaip ir tapo kimerais. 

Savo esė „Hyborėjos laikai“ (*The Hyborian Age*) R. Hovardas teigė, kad „gėlai, airių ir škotų kalniečių protėviai, kilę iš grynakraujų kimerų klanų“. Hovardas Konaną pavadino keltišku vardu, mini jį keikiantį keltų dievus. Tai rodo, kad autorius kimerus tvirtai kultūriškai siejo su istoriniais gėlais. 

## Geografija
Kimerija buvo raižyto reljefo dykynės, kalvotos, galbūt net kalnuotos, labai miškingos. Orai dažniausiai šalti, dangus apsiniaukęs. Palyginus Hyborėjos žemėlapį su užklotu šiuolaikiniu Europos žemėlapiu, matyti, kad palei Kimerijos vakarinę sieną driekėsi kalnynas. Hovardas tai patvirtino „Hyborėjos laikuose“: „...vandenynas, skalavęs vakarinės Kimerijos kalnus, vėliau sudarė Šiaurės jūrą; šie kalnai tapo salomis, vėliau žinomomis kaip Anglija, Škotija ir Airija...“

## Kultūra
Pagal Hovardą „kimerai yra aukšti ir galingi, tamsiaplaukiai, mėlynakiai ar pilkakiai“. Jie buvo protokeltai ar protogėlai. Pagal užuominas apsakymuose jie buvo gentimis gyvenę medžiotojai ir rankiotojai, neturėję centrinės valdžios.

Jie išmanė geležies apdirbimo amatą (Konano tėvas buvo kalvis), tačiau gyveno beveik akmens amžiaus bendruomenėje. Konanas apie save sakė: „Aš mačiau save su panteros kailio šlauniaraiščiu, sviedžiančią ietį į kalnų žvėris“.

Kimerai buvo žmonės, suformuoti labai atšiaurios savo krašto gamtos. Hovardas dažnai minėjo kimerų patvarumą ir kovinius gebėjimus, kaip ir daug kitų įspūdingų jų įgūdžių. Jie gali laipioti uolomis, kurios atrodo neįveikiamos, nesunkiai seka žmonių ir žvėrių pėdomis, geba prisėlinti prie aukos be triukšmo.

Regimas kimerų primityvumas ir jų teisingumo jausmas dažnai priešpastatomas Hyborėjos „civilizuotųjų“ tautų pagedimui. 

## Kimerų mitologija
Konanas keikėsi minėdamas Kromą, bet minėdavo ir Lirą bei Manananą mac Lira (*Manannan mac Lir*). Hovardas savo pastabose buvęs išvardinęs kelis kitus žinomus keltų dievus kaip priklausančius kimerų panteonui, pvz.:
*Badba 
*Morigana
*Macha
*Nemaina
*Diankechtas
*Dagda

## Nuorodos
Nacionalinis kibernetinio saugumo centras

**Nacionalinis kibernetinio saugumo centras** (anksčiau *Kibernetinio saugumo ir telekomunikacijų tarnyba*) – valstybinė įstaiga, kuri rūpinasi valstybės informacinių sistemų ir jų infrastruktūros saugumu, tiria kibernetinius incidentus.

## Istorija
Įkurta 2015 m. Vilniuje pavaldi Krašto apsaugos ministerijai.

Tarnyba suformuota pertvarkius Ryšių ir informacinių sistemų tarnybą prie Krašto apsaugos ministerijos.

## Veikla
Analizuoja kibernetinio saugumo aplinką, rengia reikalavimus viešojo sektoriaus informacinių išteklių ir ypatingos svarbos infrastruktūros kibernetiniam saugumui užtikrinti, kibernetinės gynybos bei grėsmių valdymo planus. Įstaiga taip pat koordinuoja kaip kibernetinės apsaugos priemones įgyvendina valstybinių institucijų valdytojai. Tiria ir reaguoja į kibernetinius incidentus.

## Direktoriai
* 2015–2017 m. Rimtautas Černiauskas

## Taip pat skaitykite
* CERT-LT

## Šaltiniai
Aivaras Abromavičius

**Aivaras Abromavičius** (g. 1976 m. sausio 21 d. Vilniuje) – lietuvių bankininkas, vadybininkas, Ukrainos politinis veikėjas. 2014–2016 m. Ukrainos ūkio ministras, nuo 2019 m. – valstybinio koncerno „Ukroboronprom“ (80 tūkst. darbuotojų) generalinis direktorius.

## Biografija
1988 m. tapo  TSRS jaunimo krepšinio žaidinių čempionas. Nuo 1993 m. studijavo Estijoje Konkordijos Tarptautiniame universitete. 1996 m. pradėjo dirbti Hansabanke. 1998 m. tapo Hansabanko vertybinių popierių departamento direktoriumi. 1999 m. išvyko į Švediją ir dalyvavo internetinio brokerio projekte besivystančiose valstybėse.  2002–2014 m. buvo vienas iš „East Capital“ investicijų valdymo grupių savininkų. 2005 m. išvyko į Maskvą.

2014 m. gruodžio 2 d. Ukrainos prezidento Petro Porošenkos įsakymu suteikta Ukrainos pilietybė. Tą pačią dieną politikas paskelbtas Ukrainos ūkio ministru.

## Šaltiniai
Kruševas (Makedonija)

**Kruševas** (; arumun. *Crushuva*) – miestelis Pelagonijos regione, Makedonijoje. Kruševo savivaldybės administracinis centras. 2002 m. surašymo duomenimis, savivaldybės teritorijoje gyveno 9 684 žmonės.

Miestas įsikūręs kalnuotoje vietovėje, ir yra iškilęs 1 350 m virš jūros lygio.

## Istorija
Miestas priklausė Bizantijos imperijai. IX a. buvo okupuotas Bulgarijos imperijos. Vėliau vėl atiteko Bizantijai. Buvo valdomas trumpai egzistavusios Prilepo karalystės (viduramžių valstybė Balkanuose). 1395 m. okupuotas Osmanų imperijos.

XX a. pr. buvo nedidelis miestelis, kurio populiaciją sudarė 4 950 bulgarų, 4 000 vlachų (arumunai) ir 400 albanų. Nuo 1929 iki 1941 m. priklausė Jugoslavijos karalystei.

## Tautinė sudėtis
Mieste gyvena 5 330 gyventojų (2002 m. duomenys). Gyventojų tautinė sudėtis:
* Makedonai 4 273 (80,2 %)
* Vlachai 1 020 (19,1 %)
* kiti 37 (0,1 %)

## Sportas
* FK Pitu Guli futbolo klubas
* Ezero stadionas

## Galerija

Krusevo.jpg|Kruševas žiemos metu
Tose Proeski Memorial House.jpg|Toše Proeski memorialinis pastatas
View of Krushevo.jpg|Kruševo panorama
Laičių akmenys

**Laičių akmenys** – du stambūs rieduliai Elektrėnų savivaldybėje, saugomi geologiniai gamtos paveldo objektai, esantys Laičių kaime, Semeliškių seniūnijoje, apie 6,5 km į rytus nuo Semeliškių. Abu akmenys pažymėti informacinėmis rodyklėmis, guli prie kelio , vienas nuo kito per 100 m atstumu. Pirmasis Laičių akmuo yra priešais sodybą, įkalnėje, antrasis – toje pačioje pakelėje, tik žemiau. 

Akmenys yra saugomi, remiantis Elektrėnų savivaldybės tarybos 2008 m. rugsėjo 24 d. sprendimu Nr. TS-184.

## Duomenys

## Nuorodos

* Saugomų teritorijų valstybės kadastras  
* Gamtos paveldas Elektrėnų savivaldybėje
Nani Roma

**Nani Roma** (g. 1972 m. vasario 17 d.) – lenktynininkas iš Ispanijos. Nuo 1996 m. ispanas dalyvauja Dakaro ralio lenktynėse. 2004 m. motociklų įskaitoje jis tapo čempionu su KTM motociklu, o po dešimties metų – 2014 m. nugalėjo automobilių įskaitoje su Mini.

## Dakaro ralio rezultatai

## Išnašos
Paneriškių ąžuolas

**Paneriškių ąžuolas** – senas ąžuolas, augantis Elektrėnų savivaldybėje, Vievio seniūnijoje, Paneriškėse, kalvos ties Nerimi papėdės šlaite, šalia gyvenamos sodybos ūkinių pastatų. Medis supamas tankių krūmokšnių, šalia stovi informacinė rodyklė. Pasiekiamas iš magistralės  pasukus į dešinę ties rodykle „Lazdėnai, Rykantai“, toliau vykstant link Paneriškių regyklos. 

Neries regioninio parko Sviliškio kraštovaizdžio draustinyje augančio Paneriškių ąžuolo būklė  labai pablogėjo 2009 m., kuomet nulūžo ąžuolo viršūnė ir viena stambi šaka. Kol kas yra išlikusios gyvybingos dvi ąžuolo šakos. Kamiene prie pagrindo žiojėja didelė drevė.

Paskelbtas valstybės saugomu botaniniu gamtos paveldo objektu, remiantis Gamtos apsaugos komiteto prie Lietuvos TSR Ministrų Tarybos 1968 m. gegužės 14 d. įsakymu Nr. 157.

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 4,70 m
* Aukštis – 21 m
* Amžius – neskelbiama

## Šaltiniai

## Nuorodos

* Saugomų teritorijų valstybės kadastras  
* Valstybiniai gamtos paveldo objektai Neries regioniniame parke
Jutta Kleinschmidt

**Jutta Kleinschmidt** (g. 1962 m. rugpjūčio 29 d.) – ralio lenktynininkė iš Vokietijos. 1988 m. ji pirmą kartą sudalyvavo Dakaro ralyje, motociklų įskaitoje. 1994 m. J. Kleinschmidt pradėjo lenktyniauti su automobiliu, o 1997 m. laimėjo etapą. Ji tapo pirmąja moterimi, laimėjusia Dakaro ralio etapą. 2001 m. ji nugalėjo Dakaro ralyje su Mitsubishi automobiliu ir tapo pirmąja moterimi, laimėjusia Dakaro ralį ir pirmąja Vokietijos atstove, nugalėjusia automobilių kategorijoje.

2021 m. vokietė prisijungė prie naujai sukurto elektrinių visureigių Extreme E čempionato „Abt Cupra XE“ komandos. Ji dalyvavo ir 2022 m. sezono pirmuose 4 etapuose.

## Dakaro ralio rezultatai

## Šaltiniai
Gabrielius Landsbergis

**Gabrielius [[Landsbergis]]**:

* Gabrielius Landsbergis (1982) – politinis veikėjas
* Gabrielius Landsbergis-Žemkalnis – dramaturgas, publicistas, teatro veikėjas
* Gabrielius Žemkalnis-Landsbergis – Australijos lietuvių radijo ir spaudos darbuotojas
Karabasas Barabasas

**Karabasas Barabasas** () – Aleksejaus Tolstojaus literatūrinės pasakos „Buratinas arba auksinis raktelis“ (išleista 1936 m.) herojus, pagrindinis antagonistas.

Pagal aprašymą Karabasas Barabasas buvo labai rūstus, baisus, didžiaburnis, su ilga barzda. Jis buvo lėlių teatro šeimininkas ir lėlių mokslų daktaras. Jį taip pat vadino „sinjoru Karabasu Barabasu, artimiausiu Tarabaro karaliaus draugu“. Epizodiškai minimas ir kitose A. Tolstojaus pasakose. 

„Karabasu Barabasu“ neoficialiai vadino didžiausią pasaulyje lėktuvą An-225 Mrija ir pirmą pasaulyje dujų turbininį tanką T-80. 

## Šaltiniai
Betamax

**Betamax** (arba tiesiog **Beta**) – analoginio vaizdo videokasetės su magnetine juosta formatas, sukurtas įmonės „Sony“ ir Japonijoje išleistas 1975 m. gegužės 10 d.

Videokasetės fiziniai matmenys yra 156 × 96 × 25 mm. Joje talpinama 12,7 mm pločio videojuosta, kuri yra panaši į ankstesnį profesionalų 19 mm pločio juostos U-matic formatą. Betamax buvo vienas iš dviejų pagrindinių videokasečių formatų XX a. 9-ajame dešimtmetyje. Arši kova tarp leidėjų „Sony“ ir „JVC“ privedė prie to, jog įsiplieskė vadinamasis videokasečių formatų karas. Nors Betamax buvo techniškai pranašesnis už „JVC“ platintą VHS formatą, jis galop buvo nustelbtas pastarojo. Tam didelį vaidmenį turėjo „Sony“ nenoras sumažinti Betamax kasečių videoleistuvų kainų. Visgi formatas dar buvo naudojamas iki 2016 m.

## Techniniai duomenys
* **Fiziniai matmenys:** 156 × 96 × 25 mm
* **Videojuostos plotis:** 12,7 mm
* **Nominalus kasetės greitis:** 1,873 cm/s (PAL)
* **Įrašo trukmė:** iki 215 min. Standartinė įrašo trukmė PAL regionui (L-750) – 195 min. (3 val. 15 min.)
* **Signalo pralaidumas:** apytiksliai 3,2 MHz
* **Horizontali raiška:** 250 TV linijų. SuperBeta Pro režimas (modelis Sony SL-HF950) gali pasiekti 280 TV linijų
* **Vertikali raiška:** 525 (486 matomų) arba 625 (576 matomų) linijų

## Taip pat skaitykite

* VHS
* Video 2000
* Laserdisc
* Blu-ray Disc
* HD DVD

## Šaltiniai
Horlivkos mūšis

**Horlivkos mūšis** – serija Ukrainos karinių pajėgų bandymų iš separatistų, susijusių su Donecko Liaudies Respublika, atsiimti Horlivką, pradedant 2014 m. liepos 21 d.

## Eiga

Nuo liepos 21 d. Ukrainos karinės pajėgos keletą kartų bandė užimti Horlivkos priemiestį Majorską. Iš viso miesto buvo pranešama apie lengvus susidūrimus. Liepos 23 d. virš Horlivkos buvo numuštas sukilėlių pozicijas atakavęs Ukrainos karinių oro pajėgų naikintuvas. Po pertrūkio kovos atsinaujino liepos 27 d.

Ukrainos karinės pajėgos galutinai buvo atmuštos po sukilėlių kontrpuolimo rugpjūčio pabaigoje.

## Išnašos
Dzūkijos TV

**Dzūkijos TV** – regioninis televizijos kanalas. 

Dzūkijos televizijos laidas mato 60 kilometrų spinduliu gyvenantys Alytaus miesto, rajono, Varėnos, Lazdijų, Prienų rajono gyventojai. 

Kanalą retransliuoja Telia televizija.

## Istorija
Darbą eteryje pradėjo 1996 m. sausio 22 d. Pirmoji laida eteryje pasirodė 2009 m. rugsėjo 28 dieną.

Kanalą nuo 1996 metų retransliuodavo „Laidos“.

2024 m. vasario 22 d. kanalas laikinai sustabdė transliacijas, o vietoje pradėjo transliuoti kanalą „TV Pirk ir Imk.lt“.

## Išnašos
JVC

**JVC** (, TYO: 6792 ) – Japonijos tarptautinė plataus vartojimo ir profesionalios elektronikos įrangos gamintoja, įsikūrusi Jokohamoje. Bendrovė geriausiai žinoma dėl to, kad Japonijoje pristatė pirmąsias televizijos sistemas, taip pat dėl to, jog sukūrė VHS vaizdajuostės formatą.

## Istorija

### Nuo įsteigimo iki Antrojo pasaulinio karo
„JVC“ buvo įkurta 1927 m. pavadinimu „The Victor Talking Machine Company of Japan, Limited“, kaip viena iš vieno didžiausių Jungtinių Valstijų fonografų ir vinilinių plokštelių gamintojo „Victor Talking Machine Company“ dukterinių įmonių. 1929 m. didžioji dalis akcijų perėjo į „RCA-Victor“ rankas. XX a. 4-ajame deš. „JVC“ gamino fonografus ir jų įrašų laikmenas. 1932 m. bendrovė ėmė kurti radijo imtuvus. 1939 m. Japonijoje pristatė pirmąją televizijos sistemą. Antrojo pasaulinio karo metu bendrovė aktyviai bendradarbiavo su užsienio gamintojais.

### Pokario laikotarpiu
1953 m. „Panasonic“ įsigijo didžiąją dalį „JVC“ akcijų. Nuosavybės teisių į „JVC“ bendrovė „Panasonic“ atsisakė 2007 m.

1970 m. bendrovė pristatė Videosphere, šalmo formos CRT televizorių su įmontuotu žadintuvu. Produktas buvo komerciškai sėkmingas.

1971 m. pristatė pirmąją diskrečią sistemą CD-4 keturių kanalų kvadrofoniniam garsui ar vinilo įrašams.

1975 m. „JVC“ pristatė pirmąjį nešiojamąjį baterijomis įkraunamą radijo imtuvą su įmontuotu TV (modelis 3050). TV buvo 7,6 cm apimties, CRT tipo. Metais vėliau „JVC“ modelį praplėtė kasetofonu 3060.

Vėlyvajame 8-ajame dešimtmetyje bendrovė sukūrė vaizdajuostės formatą VHS, kuris buvo vienas iš dviejų pagrindinių to laikmečio namų videotekos formatų (kitas „Sony“ Betamax). Nors ir VHS buvo techniškai silpnesnis vadinamajame videokasečių formatų kare nurungė savo konkurentą.

### XXI a.

2008 m. „JVC“ susijungė su „Kenwood“. Buvo suformuota holdingo bendrovė „JVC Kenwood“.

## Išnašos

## Nuorodos

* Oficiali svetainė
Kenwood

**Kenwood** () (TYO: 6765 ) – Japonijos mėgėjiškos ir aukštos kokybės audioaparatūros gamintojas.

## Istorija
„Kenwood“ buvo įkurta 1946 m. Komaganėje, Nagano prefektūroje, Japonijoje, pavadinimu „Kasuga Radio Co. Ltd.“. 1960 m. buvo pervadinta į „Trio Corporation“. 1963 m. buvo atidarytas pirmasis biuras užjūryje, t. y. Trio, Los Andžele, Kalifornijoje, JAV.

1972 m. kilus nesutarimams dėl „Kenwood“ 1967 metais konstruojamo stiprintuvo iš „Kenwood“ pasitraukė inžinierius Džiro Kasuga (*Jiro Kasuga*) ir įkūrė Japonijos vidutinio dydžio elektronikos gaminių kompaniją „Accuphase“.

2008 m. „Kenwood“ susijungė su „JVC“. Buvo suformuota holdingo bendrovė „JVC Kenwood“.

## Nuorodos

* Oficiali svetainė
Bardo (grupė)

**„Bardo“** buvo pop muzikos duetas (nariai – Sally Ann Triplett ir Stephen Fischer) suformuotas 1982 metais atstovauti Jungtinei Karalystei 1982 m. „Eurovizijoje“ su daina „One Step Further“.

Dueto narė Sally Ann Triplett „Eurovizijoje“ anksčiau pasirodė 1980 metais kaip Junginės Karalystės atstovų grupės „Prima Donna“ narė. Ji yra viena iš keturių dainininkų, atstovavusi šiai šaliai „Eurovizijoje“ du kartus (su Ronnie Carroll, Cliff Richard ir grupės „Bucks Fizz“ nare Cheryl Baker).

Grupė pasirašė sutartį su „Epic Records“, siekiant tęsti „Bardo“ muzikinę veiklą, tačiau vėlesni singlai „Talking Out of Line“ ir „Hang On to Your Heart“ nesulaukė didelės sėkmės. Bardo albumas buvo planuojamas išleisti, tačiau dėl mažų singlų pardavimų atšauktas.

S. A. Triplett ir S. Fischer po grupės veiklos nutraukimo ir toliau liko drauge. Vėliau pora buvo subūrusi grupę kitu pavadinimu, koncertavo Prancūzijoje. 1990 metais Triplett susilaukė sūnaus. Nuo to laiko ji tapo sėkminga kino aktore ir atlikėja, labiausiai žinoma iš miuziklų „Anything Goes“ (kartu su John Barrowman) ir „Guys and Dolls“. Fischer taip pat tęsė savo muzikinę veiklą, scenoje daugiausiai pasirodantis kaip pianistas ir grupės „Penguin Cafe Orchestra“ vokalistas.

## Diskografija

### Singlai
* *One Step Further / Lady of the Night* (1982)
* *Talking Out Of Line / Always Thinking Of You* (1982)
* *Hang On To Your Heart / I Write You A Letter* (1983)

### Albumai
* *The Best of Bardo* (2013)

## Nuorodos
* Daina ''One Step Further''

|-
Smolensko kunigaikščiai

**Smolensko kunigaikščiai** – Smolensko kunigaikštystės valdovai, nepriklausomais tapę nuo XII a. Nuo 1125 m. jie buvo Riurikaičių dinastijos atšaka, kilusi iš Perejeslavlio kunigaikščių (Monomachovičių). Jie reziduodavo Smolenske.

## Kunigaikščiai

### Ankstyvieji
* 1010–1015 Stanislovas Vladimirovičius
* 1054–1057 Viačeslavas Jaroslavičius
* 1057–1060 Igoris Jaroslavičius
* 1060–1073 Sviatoslavas Jaroslavičius
* 1073–1077 Vladimiras Monomachas
* 1077–1085 Vladimiras Vsevolodičius
* ~1092- 1093 Mstislavas I
* 1093–1095 Iziaslavas Vladimirovičius
* 1095–1097 Dovydas Sviatoslavičius
* 1097–1113 Sviatoslavas Vladimirovičius ir Jaropolkas II
* 1113–1125 Viačeslavas Vladimirovičius

### Rostislavičiai
* 1125–1160 Rostislavas
* 1160–1180 Romanas I
** 1172–1174 Jaropolkas Romanovičius
** 1175–1177 Mstislavas Rostislavičius
* 1180–1197 Dovydas Rostislavičius
* 1197–1213 Mstislavas III Senasis
* 1213–1219 Vladimiras IV
* 1223–1231 Mstislavas III
* 1231–1232 Rostislavas II
* 1232–1239 Sviatoslavas Mstislavičius
* 1239–1249 Vsevolodas Mstislavičius
* 1249–1278 Glebas Rostislavičius
* 1278–1279 Mikalojus Rostislavičius
* 1279–1287 Teodoras Juodasis
* 1297–1313 Aleksandras Glebovičius
* 1313–1359 Ivanas Aleksandrovičius
* 1359–1386 Sviatoslavas II
* Lietuvos vasalai:
** 1386–1392 Jurijus Sviatoslavičius
** 1394–1395 Glebas Sviatoslavičius
** 1395–1401 Romanas Michailovičius
** 1401–1404 Jurijus Sviatoslavičius
Demir Kapija

**Demir Kapija** () – miestelis Vardaro regione, Makedonijoje. 2002 m. surašymo duomenimis, miestelyje gyveno 3 725 gyventojai. Demir Kapijos savivaldybės administracinis centras. Savivaldybės teritorijoje gyvena 4 545 žmonės (2002 m. duomenys). Miestelis įsikūręs šalia grėsmę keliančios kalnų, sudarytų iš kalkakmenio, perėjos.

Miestelio pavadinimas kilęs iš turkų kalbos žodžių *Demir Kapı*, kas reiškia 'geležinius vartus'. Toks pavadinimas vartotas tuomet, kai gyvenvietė buvo Osmanų imperijos sudėtyje.

Netoli Demir Kapijos teka Vardaras. Demir Kapijoje užregistruota aukščiausia šalyje temperatūra. 2007 m. liepos 24 d. termometro stulpelis rodė 45,7 laipsnių Celsijaus.
Video 2000

**Video 2000** (dar žinomas kaip **V2000**, **Video Compact Cassette** arba **VCC**) – analoginio vaizdo videokasetės su magnetine juosta formatas, sukurtas įmonių „Philips“ ir „Grundig“ su tikslu konkuruoti rinkoje su „JVC“ VHS ir „Sony“ Betamax. Video 2000 produktų gamyba pradėta 1979 m., o nutraukta 1988 m. Daugiausiai šiuo formatu prekiauta Europoje, Pietų Afrikos Respublikoje ir Argentinoje.

## Techniniai duomenys
* **TV sistema:** 625/50 juodai baltų arba spalvotų TV linijų (PAL arba SECAM)
* **Fiziniai matmenys:** 183 × 110,5 × 25,8 mm
* **Videojuostos plotis:** 12,5 mm
* **Nominalus kasetės greitis:** 2,442 cm/s
* **Garsas:** stereofoninis su DNS (dinaminis triukšmo slopinimas)
* **Įrašo trukmė:** iki 16 val. (V2000 XL režime)

## Šaltiniai
Klaipėdos Neptūnas 2014–15 m. sezonas

**2014–2015 metų sezonas** – 50-asis Klaipėdos „Neptūnas“ krepšinio klubo sezonas. Komanda rungtyniavo **[[LKL]]** – pajėgiausioje šalies krepšinio lygoje ir Eurolygoje – pajėgiausiose Europos krepšinio pirmenybėse. Nepatekęs į Eurolygos Top 16 etapą, Klaipėdos Neptūnas pratęsė kovas Europos Taurėje.

## Sezonas

## Komandos sudėties pokyčiai
### Išvyko

### Liko

### Atvyko

### Neįsitvirtino

### Pasiskolinti

### Paskolinti

## Rungtynės
### LKL

### EUROLYGA

### EUROPOS TAURĖ

## Statistika
**LKL** (Reguliarusis sezonas)

## Šaltiniai
Makedonski Brodas

**Makedonski Brodas** () – miestelis Pietvakarių Makedonijos regione, Makedonijoje. Apsuptas *Suva Gora*, *Karadžica* ir *Dautica* kalnų. Makedonski Brodo savivaldybės administracinis centras. 3 740 gyventojų (2002 m. duomenys). Savivaldybės teritorijoje gyvena 7 141 žmogus (2002 m. duomenys).

Makedonski Brodas yra vienas mažiausių Makedonijos miestų. Įsikūręs Porečės regiono centre. Per miestelį teka Treska.

## Istorija
XIX a. pab. ir XX a. pr. priklausė Osmanų imperijai. Nuo 1929 iki 1941 m. buvo Jugoslavijos karalystės sudėtyje.


Bogorodica od Brod 26.JPG|Dievo Motinos bažnyčia
Antroji Azarovo vyriausybė

**Antroji Nikolajaus Azarovo vyriausybė** buvo suformuota 2012 m. gruodžio 24 d., po to, kai VII šaukimo Ukrainos Aukščiausioji Rada 2012 m. gruodžio 13 d. Regionų partijos ir Ukrainos komunistų partijos balsais patvirtino Nikolajaus Azarovo kandidatūrą į premjerministro postą. Vyriausybė veikė iki 2014 m. vasario 27 d., kai ją pakeitė Arsenijaus Jaceniuko vyriausybė.
Grundig

**Grundig AG** – buvęs Vokietijos plataus vartojimo elektronikos įrenginių gamintojas, kuris 2004–2007 m. perėjo Turkijos įmonės „Koç Holding“ valdžion. Prieš tai bendrovė priklausė Bavarijos konsorciumui, o dar anksčiau – „Philips“.

## Istorija
Bendrovę 1930 m. įkūrė Max Grundig. Buvo atidaryta parduotuvė pavadinimu „Fürth, Grundig & Wurzer“ (RVF), prekiavusi radijo aparatūra. Po Antrojo pasaulinio karo Vokietijoje išaugus radijo imtuvų paklausai, bendrovė atidarė šios aparatūros gamyklą, o administracinės patalpos įsikūrė Fiurte.

1951 m. naujose patalpose buvo sukurti pirmieji televizoriai. Tuo metu „Grundig“ buvo didžiausias radijo aparatūros gamintojas Europoje. Buvo atidaryti padaliniai Niurnberge, Frankfurte, Karlsrūjė. 1960 m. Belfaste, Šiaurės Airijoje, buvo atidaryta magnetofonų gamykla, pirmoji užjūryje. Vėliau, 1973 m. gruodį, gamyklos vykdantysis direktorius Thomas Niedermayer buvo pagrobtas Laikinosios Airijos respublikonų armijos (IRA) narių ir nužudytas. Dėl to gamykla buvo uždaryta, praradus 1000 darbuotojų 1980 m.

1972 m. „Grundig GmbH“ tapo „Grundig AG“. Per ateinančius keletą metų „Philips“ ėmė supirkinėti bendrovės akcijas, kol 1993 m. perėmė visą kontrolę. „Philips“ pardavė „Grundig“ Bavarijos konsorciumui 1998 m. dėl nepateisintų lūkesčių.

Po keleto nepelningų metų, 2003 m., bendrovė paskelbė bankrotą, parduodama palydovinės įrangos padalinį bendrovei „Thomson“. Netruko prailgti iki kai bendrovę įsigijo verslininkai iš Turkijos.

## Išnašos

## Nuorodos
* Oficiali svetainė
* Grundig istorija, 1945–1997 m. 
* Grundig Mobile
Alive

**„Alive“** – amerikiečių alternatyvaus roko grupės „Pearl Jam“ daina. Ji buvo išleista kaip debiutinis grupės singlas, taip pat vėliau buvo įtraukta į debiutinį albumą „Ten“. Muziką parašė gitaristas Stone Gossard, ieškodamas savo naujai grupei vokalisto. Eddie Vedder įrašė žodžius, pasakojančius istoriją apie vaiką, sužinanti, jog jo tėvas seniai miręs ir jog jis gyvena su patėviu (istorija paremta jo gyvenimu).

Daina debiutavo 16 vietoje Jungtinėje Karalystėje, o JAV oficialiai nebuvo išleistas. Daina buvo kelis kartus pertvarkyta, šios versijos pasirodė grupės 2004 m. išleistame geriausiųjų dainų rinkinyje „Rearviewmirror (Greatest Hits 1991–2003)“ bei 2009 m. išleistame „Ten“ perleidime. Daina pasiekė 16 vietą „Billboard Mainstream Rock Tracks“ tope.

Dainai buvo sukurtas vaizdo klipas, kuriame nespalvotai nufilmuotas grupės pasirodymas. Jame būgnais groja tuometinis būgnininkas Matt Chamberlain, tačiau įraše jis nedalyvavo. 1992 m. MTV vaizdo klipų apdovanojimuose šis klipas buvo nominuotas geriausio alternatyvaus klipo nominacijoje.

Kūrinyje skambanti gitaros solo partija neretai yra įtraukiama į geriausių visų laikų solo sąrašus. Nuo pat grupės susikūrimo ši daina yra labai dažnai atliekama koncertuose.

## Dainų sąrašas
Visas dainas parašė Eddie Vedder ir Stone Gossard, išskyrus, kur išskirta

;Europietiškas 7" singlas
# „Alive“ – 5:40
# „Once“ – 3:51

;Europietiškas 12" singlas / JAV CD singlas
# „Alive“ – 5:40
# „Once – 3:51
# „Wash“ (Ament, Gossard, Krusen, McCready, Vedder) – 3:34

;Japoniškas CD singlas
# „Alive“ (gyvai) – 4:57
# „Even Flow“ (naujai įrašytas) – 5:07
# „Wash“ (Ament, Gossard, Krusen, McCready, Vedder) – 3:35
# „Dirty Frank“ (Abbruzzese, Ament, Gossard, McCready, Vedder) – 5:39

;JAV reklaminis CD singlas
# „Alive“ – 4:20

;Ispaniškas reklaminis 7" singlas
# „Alive“ (gyvai) – 4:55

;JAV reklaminis CD singlas
# „Alive“ – 5:41
# „Wash“ (Ament, Gossard, Krusen, McCready, Vedder) – 3:34
# „I’ve Got a Feeling“ (Lennon, McCartney) – 3:37

## Topai

## Nuorodos
* „Alive“ vaizdo klipas